text: Så er der æg i storkereden
  19 april 2015 kl. 06.37
  Natten til søndag er der dukket et æg op i storkereden i Smedager.
  Så er der Breaking News fra storkeverdenen. I løbet af natten har Annika lagt et æg.
  Desværre så er der endnu ikke dukket nogen han op og derfor, er det et ubefrugtet æg. Dukker der en han op, bliver det smidt ud af reden, skriver Storkene.dk
  Sidste år var det kun storkeparret i Smedager ved Tinglev, der havde succes med at få unger på vingerne. Her blev det til tre unger, der kunne forlade reden.
  På vores hjemmeside www.tvsyd.dk kan du følge livet i reden via et webkamera.
  